Аўтар кнігі — вядомы беларускі паэт Алесь Бадак пабудаваў яе як добразычлівую гутарку дарослага з дзіцём. Прычым яму ўдалося праз знешнюю прастату павесці грунтоўную размову пра сур’ёзныя праблемы. Усе вершы, апавяданні, казкі Бадак склаў сам, спалучыўшы іх агульнай тэмай таленавіта і свежа. Безумоўна, кніга — своеасаблівая адмеціна ў творчым росце мастака слова, які вырашыў дапамагчы бацькам, дзядулям, бабулям, выхавацелям ясляў-садоў адкрыць маленькаму чалавеку вялікі свет вакал яго. Спроба атрымалася ўдалай і ўражлівай.